**Változás a hulladékgyűjtésben, egyedi matricát kap minden vegyes gyűjtőedény!**

A MOHU lehetőséget biztosít a települési vegyes hulladékgyűjtő edényzetek hulladékmatricával történő nyilvántartására. Ebből kifolyólag a MiReHu Nonprofit Kft. szolgáltatási területén lévő valamennyi háztartás, közület a birtokában vagy a tulajdonában lévő települési vegyes hulladékgyűjtő edényzet azonosításához **egyedi éves matricát** kap. Ez azt jelenti, hogy a MOHU Zrt. **évente** **új matricát biztosít** a közszolgáltatással érintett ügyfeleinek.

**Mi szerepel a matricán?**

Minden matrica egyedi QR kóddal ellátott, valamint az ingatlanhasználó típusának megfelelően más-más színű.

Az azonosító matricákon a QR kód mellett az érvényesség éve, az edényzet mérete és a szolgáltatási cím szerepel. Ez lehetővé teszi a nyomonkövetést, a közszolgáltatást igénybe vevők nyilvántartásában szereplő ingatlanhasználók azonosítását és segíti a gyűjtést végző kollégák munkáját.

Azoknak az ügyfelek, akik több felhasználási hellyel, illetve eltérő nagyságú edényzettel rendelkeznek, a matricákon feltüntetett adatok figyelembevételével szükséges felragasztania azt a megfelelő hulladékgyűjtő edényekre.

**Mit jelentenek a matricák színei?**

Szín szerint megkülönböztetünk lakosságnak, közületeknek, időszakos szolgáltatással rendelkezőknek szóló matricákat.

A fentieken túl azok az ingatlanhasználók, akik nem rendelkeznek még hulladékmatricával vagy egyéb ok folytán a korábban felragasztott matricájuk megsérült pótmatricát **személyesen** vehetnek át az ügyfélszolgálati irodánkban/pontjainkon. Ezen típusú matricára kézzel kerül ráírásra az adott felhasználási hely, illetve edény űrmérték a rendszerünk felülvizsgálatát követően.

****

Az időszakos matricával ellátott edényzeteket munkatársaink kizárólag az előre meghatározott időintervallumban fogják elszállítani.

**Hova tegyem?**

Fontos, hogy a MOHU által megküldött matricák mindegyike a megfelelő edényzetre kerüljön felhelyezésre!

Az adott edényre vonatkozó matricát jól látható helyre szükséges felragasztani úgy, hogy a gyűjtést végző kollégák könnyen azonosítani tudják. A matrica ív a felhelyezést segítő útmutatót is tartalmaz. A matricák edényekre történő felragasztására a kézhezvételtől számított 30 nap áll rendelkezésre. A matricák felhelyezésének megtörténtét a MOHU és a MiReHu munkatársai is ellenőrizni fogják.

A hulladékgazdálkodási közszolgáltatás igénylésének, illetve átírásának Területi ÁSZF szerinti eljárási rendje, ügymenete a továbbiakban sem változik, azonban a szüneteltetés esetén bővül azon folyamattal, hogy az ingatlanhasználónak hitelt érdemlő módon igazolnia szükséges a matrica érvénytelenítését.

**Mikor kapom meg?**

Az aktív szerződéssel rendelkezőknek a 2024-es évre érvényes matricák a 2024. I. negyedéves számlákkal egyidejűleg kerülnek kiküldésre. Az időszakos szerződéssel rendelkezők szintén most fogják megkapni matricájukat, viszont ezek a levelek számlát még nem fognak tartalmazni.

**Figyelem, a matricák hamisítását a törvény bünteti!**

A matricákkal kapcsolatban felmerülő egyéb kérdések esetén a MiReHu ügyfélszolgálata ad bővebb tájékoztatást.

A központi ügyfélszolgálat elérhetőségei: Email: ugyfelszolgalat@mirehu.hu

Telefon: +36 21 35 000 35

Személyes: 3527 Miskolc, József Attila utca 65.